Mozek

Mozek je piaty album brnianskej rockovej skupiny Progres 2. Vyšiel v roku 1984, ide o štúdiovú verziu koncertného audiovizuálneho predstavenia.

 Opis albumu a jeho história 

V roku 1983 z Progres 2 odišli klávesista a spevák Roman Dragoun s gitaristom Milošom Morávkom. Zostávajúci dvaja členovia, bubeník Zdeněk Kluka a basgitarista Pavel Pelc, prizvali na spoluprácu gitaristu a speváka Aleše Bajgera a druhého gitaristu Petra Peteraja a spoločne začali vytvárať ďalší monotematický projekt, rockovú operu Mozek. Šlo o audiovizuálny program prevažne na texty Vladimíra Čorta, príbeh prevzali z poviedky Maxwellove rovnice od Anatolija Dneprova.

Mozek rozpráva o matematikovi profesorovi Rauchovi, ktorý potrebuje vypočítať zložité rovnice a ktorý objaví v novinách inzerát ponúkajúci vyriešenie takých rovníc. Pri stretnutí ale narazí na šialeného Krafstudta, ktorý pomocou generátora mozgových impulzov ovláda armádu najlepších matematikov, kam je umiestnený i profesor Rauch. Nakoniec ale príde k vzbure a uväznení ľudia sú oslobodení.

 Vydávanie albumu 

Album Mozek vyšiel na LP v roku 1984 vo vydavateľstve Panton.Na CD vyšiel album prvý raz ako dvojalbumová kompilácia Mozek/Změna v Sony Music/Bonton v roku 2000. Prvá samostatná reedícia na CD vyšla v roku 2009 vo vydavateľstve FT Records.

 Zoznam skladieb 

 „Inzerát“ (Kluka, Peteraj/Čort) – 4:39
 „Neznámý génius“ (Pelc/Čort) – 4:50
 „V útulku mudrců“ (Pelc/Čort) – 6:16
 „Co je život I“ (Pelc/Čort) – 3:46
 „Co je život II“ (Kluka/Kluka) – 3:38
 „Pod generátorem“ (Kluka/Čort) – 4:17
 „Radost a štěstí“ (Pelc/Čort) – 2:55
 „Čistý štít u firmy mít“ (Pelc/Čort) – 5:09
 „Vzpoura otroků – počítačů“ (Kluka/Čort) – 2:39
 „X. A. Z.“ (Kluka, Pelc/Kluka, Pelc) – 2:21
 „Kdo je tam?“ (Kluka/Čort) – 4:04

Reedícia vydaná v roku 2009 obsahovala aj nasledujúce bonusy:

  „Nech je být (Pokrytci)“ (Pelc/Kluka) – 4:42
 singl (1983)
 „Normální je závist“ (Kluka/Čort, Kluka) – 4:00
 B strana singlu Nech je být
 „Máš svůj den“ (Kluka/Kluka) – 5:16
 singl (1985)
 „Co se děje u Matěje“ (Kluka/Kluka) – 2:53
 B strana singlu Máš svůj den

 Obsadenie 

 Progres 2
 Aleš Bajger – elektrická gitara, klávesy, spev
 Peter Peteraj – elektrická gitara
 Pavel Pelc – basgitara, klávesy, rozprávač, spev
 Zdeněk Kluka – bicie, spev

 Referencie 

 Zdroj 

Kategória:Albumy Progres 2
Kategória:Hudobné albumy z 1984
Kategória:Albumy Pantonu